钦定古今图书集成/理学汇编/经籍典/第077卷 > 宋吴沆易璇玑上 > 《通六子篇》第二
## 钦定古今图书集成/理学汇编/经籍典/第077卷 > 宋吴沆易璇玑上 > 《通六子篇》第二

天有其时，地有其利，人有其智，六子之用，以通为贵。
是故《坎》无常险，《离》无常明，“艮”不必止，《㢲》不必行。震动
有机也，《兑》说有宜也，施而不当，则悔吝随之也。《坎》之
险一也，遇健则讼，遇顺则《师》，《离》之丽一也，与雷则噬
嗑，与泽则睽。盖水惧乎塞，贵乎通，上山为蹇，下山为
蒙，火利乎高，不利乎卑。出地为晋，入地为《明夷》。观乎
《比》，则知就下之势唯然也，观乎《同人》，则知炎上之势
唯然也。是故礼欲显而明，智欲通而利。明乎水火礼
智之纪，天下之止，本无常理；天下之行，本无常形。观
其四阳方退，二阴方兴，当是之时，《艮》亦能行。一阴得
位，三阳受制，当是之时，《巽》亦能止。及五阴在下，一阳
在上，其势将倾，《剥》及其庐，则虽艮有不能止也。五阳
在上，一阴在下，其势将遇，柔道既牵，则虽巽有不能
行也。是故木居山而为《渐》，居地而为升，巽水则为汲，
巽火则为烹，山落风而为蛊，饰火而为《贲》，《大畜》则藏
天，“谦”光则隐地，《益》与时而偕行，《蹇》见险而能止，动有
不可置也，“说”有不获已也，动则免险，不动则《屯》，虽欲
不动而微。因说则应乎《干》，不说则见咥而凶，虽不说
而奚从？方其天下雷行，动不可妄，则虽动而见违，“上
火下泽，二志乖睽”，则虽说而见疑。是故有“兑”以吉，有
“兑以疾”，“有震而厉，有震而泥。”《和》《兑》以初而获吉者，阳
处卑而说人以正也。“来《兑》”以三而获凶者，阴犯分而
说人以佞也。初九一《震》，而“其来甚厉”，岂非阳得位而
动于内故乎？九四“再震”而“道迄未光”，岂非阳失位而
动于外故乎？然则震以不妄为机，《兑》以不苟为宜，如
惊雷之发，如膏泽之施，无有小大，必谨其时。是故坎
失之《困》，《离》失之《睽》，震失之《壮》，《兑》失之《随》，巽得于《观》，《艮》
得于《颐》，六子之用，非言可期，用失其道，则无不亏；用
得其道，则无不宜。